જે સૂચના અન્વયે ખાણ ખનિજ વિભાગના રોયલ્ટી ઇન્સપેકટર દિનેશ પવાયા, માઇન્સ સુપરવાઇઝર અંકિત પરમારની ટીમે હિંમતનગર તાલુકામાંથી ઓવરલોડ રેતી ખનિજ ભરેલ એક ટ્રક તેમજ રોયલ્ટી પાસ વિનાના સેન્ડસ્ટોન ભરેલા બે ટ્રેકટરોને મંગળવારે ઝડપી લઇ હિંમતનગર ગ્રામ્ય પોલીસ સ્ટેશન હવાલે મૂકાવ્યા હતા. તદ્પરાંત ટીમ દ્વારા વડાલી તાલુકામાં ચેકીંગ ઝૂંબેશ દરમિયાન બિનઅધિકૃત રીતે ખનિજનું ખાણકામ કરતા એક જેસીબી મશીન તેમજ રોયલ્ટી પાસ વિના ઓર્ડીનરી કલે અને રેતી ખનિજનું રોયલ્ટી પાસ વિના વહન કરતા એક ટ્રેકટર અને એક ટ્રકને ઝડપી લઇ ત્રણેય વાહનોને સીઝ કરી વડાલી પોલીસ સ્ટેશન હવાલે મૂકાવ્યા હતા.